Ek, Piet en ons wederhelftes wil vreeslik graag die Montagu-trekkerrit en potjiekos ervaar. Dié tyd van die jaar is die weer ideaal daarvoor.
Daarom sou ek dit graag wil kombineer met ’n besoek aan die wynkelders in die Robertson-omgewing. Die roete is klaar in my kop.
Ons wil die landskap langs die Breërivier geniet, met net die geluid van die boot se enjin en die voëls se gesels in ons ore.
Verder sal ek graag vir hulle op die Klipbokkop 4x4-roete wil neem. Dit bied ’n asemrowende uitsig oor die Worcester-vallei.
Al probleem is dat die een agter die stuur van die bakkie ’n ervare 4x4-persoon moet wees. Só iemand skop jy nie agter elke bos uit nie.
Vroulief wil ’n goeie verhoogproduksie of balletuitvoering in ’n grênd teater soos die Kunstekaap gaan kyk. En die familie moet saam.
Sommige van die dinge op die emmerskoplys is al jare lank in die agterkop. Dit het duidelik uit Sondag se gesprek geblyk.